**Hurá von s Pl@ntNetom**

**Hurá von s Pl@ntNetom** je projekt, ktorý realizuje CEEV Živica v spolupráci s francúzskymi vedcami a vývojármi mobilnej aplikácie Pl@ntNet a botanikmi zo Štátnej ochrany prírody. Projekt potrvá do augusta 2021 .

Okrem nového spôsobu vyučovania vonku školy vďaka projektu rozvinú spoluprácu v oblasti „Citizen Science“ a stanú sa „občianskymi výskumníkmi“ pri mapovaní terénu a zbere dát (fotiek rastlín).

**Čo získa škola zapojením do projektu?**

– metodickú a odbornú podporu pri zavedení novej formy vyučovania vonku od Živice a vedcov zo ŠOP v celej dobe trvania projektu;

– vyskúša si prepojenie vedeckého prístupu spojeného so zberom dát s populárnym spôsobom vzdelávania sa pomocou moderných technológií priamo v teréne;

– svojím výskumom sa študenti budú spolupodieľať na tvorbe online vzdelávacieho nástroja podporujúceho využívania IT a moderných technológií v procese vzdelávania na školách;  
– 5 najlepších tímov zo zapojených škôl čaká 3 – dňový bádateľský zážitkový pobyt;

**Čo sa od nás očakáva ?**

aktívna účasť školského tímu na projekte

– nadšenie pre prácu v prírodnom teréne a s použitím moderných technológií

Myslím, že to to všetko sa dá zvládnuť a už sa tešíme na nové výzvy a spoluprácu.

Text: GA